અહીં પુષ્પદંત ભગવાન માટે એક શબ્દનો ઉપયોગ કરે છે, હે વરદ એટલે કે જે કંઈ પણ માંગો તે આપનાર છે. અત્યારના આધુનિક સમયમાં પાશ્ચાત્ય જગતમાંથી આવેલી એક નવી વિચારધારા પ્રખ્યાત થઈ રહી છે જેને પોઝીટીવ થિંકિંગ – હકારાત્મક વિચારધારા કહેવામાં આવે છે. તેનો કેન્દ્દ્રિય વિચાર આજ છે કે તમે જેવું વિચારશો તેવા તમે બની જશો. આ કુદરત કલ્પવૃક્ષ સમાન છે, તમે જે માંગશો તે તમને આપે છે. ત્યાં એક જાદુઈ ચિરાગના જીનની કલ્પના કરવામાં આવે છે.